Keskustelu:Kävelykatu

message: Tuossa listalla ei ole kaikkia suomen kävelykatuja.Listalta puuttuu ainakin Kokkolan ja Pietarsaaren kävelykadut.--Lordisami 26. lokakuuta 2008 kello 13.30 (EET)
replies: text: Eiköhän kävelykatuja ole nykyään useimmissa suurissa kaupungeissa. Niiden luetteleminen tietosanakirja-artikkelissa ei tunnu kovin mielekkäältä. Ehkä koko listan voisi poistaa? --Ryhanen 26. lokakuuta 2008 kello 14.29 (EET)
replies: text: :Joutanee pois. Nykyinen lista vaikuttaa täysin satunnaisesti valitulle. Joensuukin puuttuu :( --Otrfan 26. lokakuuta 2008 kello 14.36 (EET)

text: Vaikkei täysin kattavaa luetteloa saataisikaan aikaan, hyvä on mainita edes esimerkkeinä joitakin tunnetuimpia. Sitä paitsi, jos hyväkytään tietyt rajaavat kriteerit, niin lisättävää on vielä jonkin verran, mutta ei sentään moninkertaisesti. Kriteerinä voisi olla esimerkiksi, että kyseessä on jonkin kaupungin keskustassa oleva katu, joka aikaisemmin on ollut myös ajoneuvoliikenteen käytössä mutta myöhemmin muutettu kävelykaduksi (monissa tapauksissa vasta pitkän kunnallispoliittisen kiistelyn jälkeen).  Tämä sulkisi pois uudemmissa lähiöissä olevat kevyen liikenteen raitit, jotka on alun perin sellaisiksi rakennettu (ja joista harvoin edes käytetään kävelykatu-nimitystä?) Sitä vastoin siihen kyllä voisi lisätä esimerkiksi juuri ne Pietarsaaren, Kokkolan ja Joensuun kävelykadut. En nyt satu tietämään, mitkä kadut niissä ovat kävelykatuja, eikä niiden nimiä myöskään mainita sanottuja kaupunkeja käsittelevissä artikkeleissa, mutta jos joku osaa lisätä niiden nimet listaan vaikka suoralta kädeltä, siitä vain. -KLS 27. lokakuuta 2008 kello 08.52 (EET)
replies: text: : Löytyiväthän ne Kokkolan ja Joensuun kaupunkien sivuistoihin liittyvistä kartoista. -KLS 27. lokakuuta 2008 kello 09.04 (EET)
Ainakin Helsingin kävelykadut ovat kävelykadun irvikuvia, ja oikeastaan ne pitäisi poistaa luettelosta.--Ulrika 27. lokakuuta 2008 kello 08.54 (EET)
Kävelykatu on tieliikennelaissa määritelty käsite, joka osoitetaan laissa määrätyillä liikennemerkeillä. Caygill 15. heinäkuuta 2010 kello 15.57 (EEST)

message: Käsittääkseni Nizzan Promenade des Anglais ei kuulu tähän artikkeliin. Kyllä Nizzassa on kävelykatujakin, mutta Promenade des Anglais ei ole sellainen, vaikka siinä onkin rannan puolella varsin leveä jalkakäytävä. Näkyyhän tähän liitetystä alemmasta kuvastakin, että siinä on myös ajorata, vieläpä melko vilkasliikenteinen. -KLS 20. tammikuuta 2009 kello 12.39 (EET)
thread_title:  Promenade des Anglais 

message: Selvensin osaa kävelykadusta, jossa liikennöi myös raitiovaunu. Tämä yhtälö sikälikin haastava, ettei tämä Mikonkadulla käytävä kokeilu perustu lakiin - eli raitiovaunullakin läpiajo periaatteessa kiellettyä ja raitiovaunun kuljettajan olisi annettava esteetön kulku jalankulkijoille.  (lähde Helsingin liikenne- ja erityispoliisin komisario Dennis Pasterstein)
Caygill 15. heinäkuuta 2010 kello 15.54 (EEST)
thread_title: "raitiokävelykatu"

message: Onko tarkoituksenmukaista, että sivun suurin sisältö on tieliikennelain sääntöjen referointi, eikä kävelykatujen ominaisuuksien, historian, käytön jne. kuvailu? Jos halutaan kuvata liikennesääntöjä, niin ainakin ne pitäisi kuvata oikein. Korjasin juuri kaksi virhettä: i) ajoneuvojen pysäköintiä kävelykadulla väitettiin kielletyksi, vaikka vain moottoriajoneuvojen pysäköinti on kielletty, ii) pihakadun osalta kuvattiin ennen heinäkuuta 2010 vallinneita sääntöjä. 77.211.63.154 23. toukokuuta 2012 kello 01.40 (EEST)
thread_title:  Liikennesääntöjen referointi